**RESYME` OG SPØRSMÅL FRA DAGENS TALE, DATERT 01.04.2021**

**v/ Kurt Hjemdal**

**TEMA: Skjærtorsdag**

**Teksten er hentet fra;**

**Joh.13.1-17**

**Luk.22.14**

Det var påske. Det var en tid for fest og glede, men denne uka hadde vært spesiell for disiplene. Jesus hadde sagt så mye som de ikke forsto.

Jesus forsto hva det dreide seg om og han visste hva han skulle igjennom. Men for disiplene var det forvirrende. Han kommer derfor til dem i deres forvirring og gir dem omsorg og oppmuntring ved å betjene dem.

Jesus visste at han var utgått fra Gud og at Gud hadde lagt alt i hans hånd. Hele verden var i hans hånd, da han bøyde seg ned og vasket disiplenes føtter og gjorde dem rene. En renhet som var sterkere enn deres svik og som symboliserte det som skulle komme; «hans legeme og blod gitt for dem»

Jesus visste hvem han var sammen med. Han visste at de ville svikte ham og fornekte ham, men likevel så bøyer han seg ned og betjener dem. Han sier ikke at han hadde forventer mer av dem, men han gir av seg selv. Han gir dem nåden (Joh.3.16).

I dagens samfunn er det mange som motarbeide og avviser dette budskapet. Vi kan kjenne på mismot over det, men Jesus han ser oss, han dekker bord for oss og gir oss ny nåde hver dag. Han sier; alt det du ikke har, det har jeg. Det handler ikke om hva jeg kan gjøre, men hva han kan gjøre. Det dreier seg om de som står der med urene hender og skitne hjerter. Han rekker ut hånden og gir nåde og syndsforlatelse.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.